التعدى على مكاتب امن الدوله فى مصر 2011

اسقاط جهاز امن الدوله فى مصر 2011 ،
هى سلسلسه من الهجمات شنها متظاهرين فى محافظاتمصر فى يوم واحد هو 5 مارس 2011 ضد مبانى مباحث امن الدوله التابعه لوزارة الداخليه المصريه. اتسببت الهجمات فى تدمير و حرق مبانى ، و الهجمات دى من توابع ثورة مصر سنة 2011.

فى مدينة نصر فى القاهره اقتحم حوالى 2500 واحد مبنى امن الدوله و استولوا على وثايق رسميه. المتجمهرين كان بيقودهم اعضاء من جماعة الاخوان المسلمين فى مصر وحركة شباب العدل والمساواة وحركة 6 ابريل.

وفى منطقة الشيخ زويد برضه فى القاهره هاجمت اعداد كبيره من الناس مبنى امن الدوله و حاولوا يدخلوه و حصل ضرب نار و اتدخل الجيش و منع الاقتحام.

فى محافظة الجيزه هاجم المتجمهرين كمان مبانى امن الدوله فى شارع جابر بن حيان فى الدقى.

فى مرسى مطروح فى شمال مصر اقتحم متجمهرين مبنى امن الدوله هناك و اخدوا وثايق و بعدين ولعوا النار فى المبنى و حرقوه. بعد ما حرقوا مبنى امن الدوله و كراكون مطروح هاجموا الكراكونات التانيه و مبانى الجمارك و سرقوا اسلحه من الكركونات و هربوا المحابيس و نهبوا مخازن الجمارك وسرقوا البضايع اللى كانت فيها و قدرت قوات الجيش انها تحمى مبنى مديرية الامن و مبنى المحافظه و غيرهم. المتظاهرين اللى كان فيهم سلفيين كانو بيهتفوا : " لا اله الا الله امن الدولة عدو الله ".

اتهاجمت مبانى امن الدوله كمان فى الزقازيق فى منطقة الدلتا و فى الفيوم فى جنوب القاهره.

فى اسكندريه على البحر المتوسط شن المحتشدين هجمات على مبانى امن الدوله فى حى الفراعنه هناك و رموا فيها و عليها قنابل مولوتوف و اتحرق مبنى و حرقوا عربيات البوليس فى الشوارع و حصل ضرب نار و اتصابت اعداد و اتدخل الجبش فى الاخر.

حصول الهجمات دى فى يوم واحد فى نواحى مصر و عن طريق اعداد كبيره من المتجمهرين بيوضح ان عمليات الاقتحام كانت مدبره و منظمه. مصدر قضائى صرح بان هتتعمل تحقيقات بعد ما يهدى الموقف.

 لينكات و مصادر 
 تفاصيل اجتياح مقر مباحث امن الدولة فى مدينة نصر... 
 اتساع اعمال النهب واحراق مقرات البوليس بمطروح ... 
 وزير جديد للداخلية بمصر.. وهجمات على مقار الامن الدولة فى شوية مدن... 
 متظاهرون مصريين يهاجمون مقار مباحث امن الدولة فى عدد من المحافظات...
 متظاهرون غاضبون من جهاز امن الدولة يقتحمون مقره فى الاسكندرية...

تصنيف:ثورة مصر 2011